अतिक्रमण हटाने पहुंची निगम टीम, सब्जी की रेहड़ी लेकर भागी महिला, गिरकर मौत
जाटलरोड पर अतिक्रमण हटाने के लिए नगर निगम टीम पहुंचने की सूचना पाकर रेहड़ी लेकर महावीर कॉलोनी की ओर भागी एक महिला की गिरने से मौत हो गई। महिला आलू-प्याज की रेहड़ी लगाती थी। महिला की माैत की सूचना मिलते ही आसपास के लोग इकट्ठा हो गए। इसके बाद निगम टीम मौके लौट गई। महिला की पहचान मूल रूप से बिहार निवासी 40 वर्षीय राजकुमारी के रूप में हुई है। शव को सिविल अस्पताल के पोस्टमार्टम हाउस में रखवा दिया गया। वार्ड-20 की पार्षद सुखविंद्र कौर ने इसे नगर निगम की लापरवाही बताया है। पार्षद ने कहा कि निगम हाउस की मीटिंग में उन्होंने मुद्दा उठाया था कि जाटल रोड से रेहड़ी वालों को जाटल रोड आरओबी के नीचे जगह दी जाए, लेकिन निगम अफसरों ने इस ओर ध्यान नहीं दिया। जिस कारण आलू-प्याज बेचकर गुजारा करने वाली एक महिला की मौत हो गई। हादसा गुरुवार शाम 5 बजे के करीब हुआ।
पोस्टमार्टम रिपोर्ट, परिजनों के बयान पर होगी कार्रवाई
^महिलारेहड़ी के पास खड़ी थी। वह अचानक गिर गई और उसकी मौत हो गई। प्राथमिक जांच में महिला की मौत का कारण हार्ट अटैक लग रहा है। पुलिस ने शव को सिविल अस्पताल में रखवा दिया है। कल पोस्टमार्टम होगा। परिजनों के बयानों पोस्टमार्टम रिपोर्ट के आधार पर मामले में कार्रवाई की जाएगी। -सुरेशकुमार, प्रभारी थाना शहर पानीपत।
बिहार निवासी महिला का बेटा आज पंजाब से आएगा
नगरनिगम की टीम जीटी रोड संजय चौक से आरओबी की ओर बढ़ रही थी। पुल से पहले दोनों ओर सब्जी की दर्जनों रेहड़ी लगती हैं। नगर निगम टीम के आने की सूचना पाकर रेहड़ी वाले अपनी रेहड़ियों को लेकर इधर-उधर भागने लगे। इस दौरान राजकुमारी भी रेहड़ी लेकर महावीर कॉलोनी की तरफ दौड़ पड़ी। तभी कॉलोनी में सड़क पर गिरने से उसकी मौत हो गई। पार्षद पति बलजीत सिंह सूचना के बाद मौके पर पहुंचे। उन्होंने कहा कि कई बार नगर निगम की बैठक में रेहड़ी वालों को पुल के नीचे जगह देने की मांग कर चुके हैं। नगर निगम रेहड़ी वालों के लिए जगह निश्चित नहीं कर रहा। बताया गया कि महिला महावीर कॉलोनी में अकेले रह रही थी। दो महीने पहले बिहार में उसने बेटी की शादी की थी। महिला का बेटा पंजाब में रहता उसको सूचना दी गई है। शुक्रवार को सिविल अस्पताल में शव का पोस्टमार्टम होगा। उसके बेटे के आने के बाद पुलिस बयान दर्ज करके कार्रवाई करेगी।
मामले को लेकर महावीर कॉलोनी में लोगों से बातचीत करती पुलिस।
hin_Deva hin_Deva hin_Deva hin_Deva hin_Deva hin_Deva hin_Deva